Varkalių koplyčia

Varkalių koplyčia – veikianti koplyčia Varkalėse (Nemaitonių sen.), Kaišiadorių rajone, prie kelio . Priklauso Užuguosčio Šv. apaštalų Petro ir Pauliaus parapijai. Šv. Mišios aukojamos kartą per mėnesį, taip pat per didžiąsias šventes.
 
Koplyčia pradėjo veikti apie 1995 m. Įrengta buvusio Juliaus Janonio vardo kolūkio vaikų darželio patalpose. Per Žolinę, rugpjūčio 15 d., ją pašventino Užuguosčio klebonas Aurimas Tarasevičius.

Iš Varkalių organizuojami piligriminiai jaunimo žygiai į kasmetinius Pivašiūnuose (Alytaus raj.) vykstančius atlaidus. Jiems pasiruošiama  savaitinėse stovyklose, į kurias susirenka tikinčiųjų iš visos Lietuvos. Koplyčios pastate įrengtos patalpos apsistoti žygeiviams. 

Varkalėse išlikusios gyvos gegužinių pamaldų („majavų“) tradicijos.

Šaltiniai 

Kaišiadorių rajono koplyčios
Varkalės